Päivinkakkaroita: maaliskuuta 2016
Jos jostain saisi aikaa lisää.
Laskeskelen viikkoja, että tämä kevät alkaa olla ohi. Ei keväässä mitään vikaa ole, talvikin on ollut mitä mainion sitten kun vihdoin saatiin lunta. Mutta olen liian vanha opiskelemaan ja stressaamaan näin paljon. On kiva taas tämän vuoden jälkeen keskittyä sellaisiin asioihin mitkä oikeasti tuntuu omilta jutuilta. Ompelu ja käsityöt ovat jääneet liian vähälle monen muun asian ohella tänä vuonna. Toki joku pussukka ja nyssäkkä on aina mukana ja tekeillä, mutta ne on ihan pieniä juttuja, joista pääosa odottaa viimeistelyä. Tai jos jotain valmistuukin, niin ainakin niiden eteneminen tänne asti on pitkissä kantimissa. Jotku jutut taineet jäädä kokonaan dokumentoimatta ja ovat jo jossain menossa tai käytössä.
Nämä leggarit ompelin eräs lauantai-ilta ihanaisten naisten kanssa. Tällä kertaa olin jo oppinut, että ei minun kannata muutamaan tuntiin ladata hirveästi ommeltavaa, varsinkin kun kankaatkin oli etukäteen leikkaamatta. Mutta oli meillä hirmu kivaa ja pari pulloa hirmu hyvää viiniä! Näiden iltojen antina (tai riesana) on myös ikuinen kaipuu tehdä hirveästi kaikkea ja liikaa ideoita pää täynnä. Niiden toteuttamiseen vain menee vielä jonkin aikaa.
Leggarit on ommeltu Ottobren ohjeella (6/13 Thousand dots) ja lahkeissa on hauska framilon-nauhalla tehty rypytys. Nämä on muuten toinen vaate viime kesänä neulotun vaaleanpunaisen takin ohella, mitkä ovat yltäneet ihan koulukäyttöön asti. Joskus onnistuu!
Lähettänyt Päivinkakkaroita klo 13.12 Ei kommentteja: